憶巢雲居
作者：黎廷瑞
朝代：宋

paragraphs: 棄家錦宮城，結屋廬山前。
退鷁空悠悠，冥鴻自翩翩。
吟章一傾蓋，見賞朱絲絃。
及此再承晤，交情重纏綿。
冥賞富雲壑，清聽窮風泉。
携壺流雪臺，吹笙落星船。
重陰閟華景，平陸成修川。
君應有先識，化鶴不待年。
重來訪舊隠，滿目空悽然。
琴書竟奚屬，詩畫知誰傳。
拊懷重感歎，回首還延緣。
摇摇松梢雲，疑是巢中仙。